<classify> KIGALI, RWANDA Mwanasiasa waupinzani nchini Rwanda, Victoire Ingabire amejiuzulu kuwa mkuu wa chama cha FDUna kuanzisha chama kipya cha kisiasa, chama cha maendeleo na uhuru kwa wote-Dalfa-UmurinziDevelopment And Liberty For All. Ingabire ameelezasababu zilizomsukuma kuchukua hatua hiyo, kuwa ni kutokana na chama cha FDUkuwa nje ya Rwanda hivyo kinakuwa hakihusiani na hali halisi nchini Rwanda. Katika mazungumzona waandishi wa habari mjini Kigali, Ingabire alieleza pia kuwa amechokakuendelea kuongoza chama kwenye mtandao kwa sababu wafuasi wake wengi na wakuuwengine wa chama hicho wako nje ya nchi na kwamba wakati umewadia kuwa na chamakinachobainisha matatizo kikiwa ndani ya nchi. Ingabire aliondoawasiwasi wa kwamba amekisaliti FDU kwa manufaa ya chama tawala RPF. Kuna waliosemakwamba ninakwenda kuwa mpambe wa chama tawala RPF, sio kweli. Ni vizuri watuwafahamu kwamba siasa lazima ipige hatua. Haingewezekana kuendelea kuongozachama kupitia mtandao. Nilizungumza na wafuasi wakuu wa FDU tukakubalianakwamba heri kuwepo chama cha watu walioko ndani ya nchi kuliko kuwa na chama kilichona uongozi nje ya nchi, Ingabire alieleza. FDU Inkingikinasemaje? Katika taarifarasmi, Chama cha FDU Inkingi, kimetoa shukran kwa kujitolea kwa mwenyekiti huyowa zamani, Ingabire na kumtakia kila la kheri katika uzinduzi wa chama chakekipya Dalfa. Kadhalika kilielezakwamba Justin Bahunga ndiye aliyeteuliwa kwa sasa kuwa kaimu mwenyekiti wachama hicho, wakati kukisubiriwa kikao cha chama kuchukua hatua za kulijazapengo hilo. Ingabire alikuwamiongoni mwa waasisi wa chama cha FDU na kukiongoza kwa miaka 13, hataalipokuwa gerezani aliendelea kuitwa kiongozi wa chama hicho. Baadhi wanaonakwamba kuondoka kwake katika chama hicho ndio mwanzo wa kusambaratika, lakiniyeye anasema haoni hivyo. Mwandishi wa BBCmjini Kigali alieleza kwamba kumekuwa na hisia katika siasa za Rwanda kwambaFDU kilikuwa kimeanza kuwa kama mzigo mzito kwake Ingabire. Tulipoanzisha FDUtulikuwa wengi. Kilichotokea ni kama vile mtoto anavyokuwa mtu mzima na kuachakuishi kwa wazazi wake. Siwezi kufurahia kusambaratika kwa FDU. Jambo la pilisi kwamba mimi ndiye nilikuwa ndani ya chama wala chama hakikuwa mimi, alielezaIngabire. Alisemaatakiandikisha chama chake kipya na kuziheshimu sheria za nchi. Baada ya Ingabirekutoka gerezani kwa msamaha wa Rais mwaka uliopita, chama cha FDU kiliendeleakuhusishwa na kesi nyingi za ugaidi na makundi ya waasi dhidi ya Rwanda hukuIngabire akiripoti mara kwa mara polisi kuhojiwa kuhusu makundi ya waasi. Wasifu wake Victoire Ingabireambaye ni mke na mama wa watoto watatu alizaliwa Otoba 3, 1968 na amesomeaSheria na masuala ya uhasibu na hatimaye kufuzu kwa shahada ya uchumi nabiashara nchini Uholanzi. Tangu mwaka 1997,Ingabire alijihusisha na harakati za upinzani nchini Rwanda akiwa mafichoniUholanzi. Aliteuliwa namuungano wa kundi la viongozi wa upinzani ambao una wanachama nchini Rwanda, baraniUlaya, Marekani na Canada. Januari mwaka2010, Ingabire alirejea Rwanda kutoka mafichoni nchini Uholanzi baada yakutajwa kuhusika kwenye mauaji ya kimbari ya mwaka 1994, ili kugombea uchaguziwa urais. Aprili 2010, aliwekwa chini ya kifungo cha nyumbani. Alikamatwa baadayena kufikishwa mahakamani ambapo yeye na washirika wake wanne, Kanali TharcisseNditurende, Luteni kanali Noel Habiyaremye, Luteni Jean Marie Vianney Karuta naMeja Vital Uwumuremyi, walifunguliwa mashataka ya uhaini. Alizuiliwakugombea uraisi wa Rwanda kufuatia mashtaka yaliyokuwa yanamkabili.  <topic>: kitaifa 